b'\n_START_ARTICLE_\nBaker Hansen\n_START_PARAGRAPH_\nBaker Hansen AS er et familiebakeri med tradisjoner som g\xc3\xa5r tilbake til 1861, da bakeriet ble startet av Arnt Hansen. Bakeriet har siden v\xc3\xa6rt i familiens eie i fem generasjoner.\n_START_SECTION_\nHistorie\n_START_PARAGRAPH_\nArnt Hansen var f\xc3\xb8dt p\xc3\xa5 Kvikne og var svenn fra bakerlauget i Trondheim. Forloveden het Thona, og hun insisterte p\xc3\xa5 at Arnt skulle ha mesterbrev, ellers ville hun ikke gifte seg med ham. Arnt Hansen dro deretter opp i Christiania Magistrat, som var byens ut\xc3\xb8vende styringsorgan, og ba om \xc3\xa5 f\xc3\xa5 utstedt mesterbrev. I protokollen fra magistratet st\xc3\xa5r det:_NEWLINE_Paa Grund heraf blev meldt Arnt Hansen, der var if\xc3\xb8rt fuldst\xc3\xa6ndig Borgeruniform antagen og indskreven som Bagermester til Christiania._NEWLINE_Arnt Hansen startet opp med utsalgssted p\xc3\xa5 Jernbanetorget i Christiania som ogs\xc3\xa5 p\xc3\xa5 den tiden var en trafikkmessig og kommersielt m\xc3\xb8teplass og hvor det tidligere hadde v\xc3\xa6rt b\xc3\xa5de fattighus og tobakksspinneri._NEWLINE_De neste bakeriutsalgene ble R\xc3\xa5dhusgata, eller Raadhusstr\xc3\xa6det som var gatens opprinnelige navn, Storgaten og Universitetsgaten._NEWLINE_Arnt Hansen d\xc3\xb8de i 1889. Hans s\xc3\xb8nn Haakon overtok og drev virksomheten videre._NEWLINE_Haakon Hansen moderniserte produksjonsutstyret, og i 1895 var Baker Hansen det f\xc3\xb8rste moderne storbakeri i Norge. I 1914 kj\xc3\xb8pte H\xc3\xa5kon Hansen en byg\xc3\xa5rd i Bogstadveien og hele virksomheten flyttet dit. Herfra ble br\xc3\xb8d levert over hele byen. _NEWLINE_Under andre verdenskrig leverte Baker Hansen br\xc3\xb8d til fangene p\xc3\xa5 Grini. Br\xc3\xb8dkassene ble ogs\xc3\xa5 brukt til \xc3\xa5 smugle brev inn i leiren._NEWLINE_Baker Hansen var ogs\xc3\xa5 tidlig ute med det som i dag er kjent som sponsing. Bakeriet leverte bl.a. varer til Fridtjof Nansens polferder. I boken "Fram over Polhavet" fra 1897 skriver Nansen at han nyter "bakkels og en vidunderskj\xc3\xb8nn marsipankage fra Baker Hansen i Kristiania, og s\xc3\xa5 maltekstrakt. Vi kan ikke klage over at vi har det vondt"._NEWLINE_Bedriften Baker Hansen har i dag (2015) 31 butikker i Oslo, Str\xc3\xb8mmen, H\xc3\xb8nefoss, Drammen og B\xc3\xa6rum og hadde en omsetning i 2013 p\xc3\xa5 n\xc3\xa6r 130 millioner kroner. _NEWLINE_Da det ble tillatt med produktplassering i norske medier, var Baker Hansen blant de f\xc3\xb8rste som benyttet seg av slik markedsf\xc3\xb8ring: I 2014 dukket det bl.a. opp en Baker Hansen-filial i den norske s\xc3\xa5peserien Hotel C\xc3\xa6sar.\n_START_SECTION_\nKneippbr\xc3\xb8d\n_START_PARAGRAPH_\nDet var Baker Hansen som innf\xc3\xb8rte kneippbr\xc3\xb8det i Norge i 1895._NEWLINE_Norges befolkning diskuterte om det fine br\xc3\xb8det var mye sunnere enn det grove, helt til presten og naturlegen Sebastian Kneipp kom med sine n\xc3\xa6rmest revolusjonerende tanker om sunnhet og ern\xc3\xa6ring. Baker Hansen lanserte dr. Kneipps br\xc3\xb8d i Norge. Sebastian Kneipps originalattest og godkjennelse signert 21. desember 1894 er fremdeles i Baker Hansens eie.'